2021. gada 29. jūnijā Rīkojums Nr. 455

Rīgā (prot. Nr. 50 58. §)

**Par atbalstītajiem augstas gatavības pašvaldību investīciju projektiem izglītības iestāžu ventilācijas sistēmu uzlabošanai, kuriem piešķirams**

**valsts budžeta finansējums**

1. Pamatojoties uz Ministru kabineta 2021. gada 18. marta sēdes protokollēmumu (prot. Nr. 28 42. §) "Informatīvais ziņojums "Par augstas gatavības projektiem, kas saistīti ar Covid-19 krīzes pārvarēšanu un ekonomikas atlabšanu"" un Ministru kabineta 2021. gada 13. aprīļa noteikumu Nr. 242 "Augstas gatavības pašvaldību investīciju projektu pieteikšanas, izskatīšanas un finansējuma piešķiršanas kārtība" 8. punktu, apstiprināt pašvaldību iesniegto augstas gatavības investīciju projektu sarakstu izglītības iestāžu ventilācijas sistēmu uzlabošanai (pielikums), kuriem piešķirams valsts budžeta finansējums:

1.1.  2021. gadā – 2 675 980 *euro* apmērā;

1.2.  2022. gadā – 2 658 005 *euro* apmērā.

2. Valsts budžeta finansējums šā rīkojuma 1. punktā minēto projektu īstenošanai 2021. un 2022. gadā nodrošināms saskaņā ar Ministru kabineta 2021. gada 18. marta sēdes protokollēmuma (prot. Nr. 28 42. §) "Informatīvais ziņojums "Par augstas gatavības projektiem, kas saistīti ar Covid-19 krīzes pārvarēšanu un ekonomikas atlabšanu"" 10., 12. un 13. punktu.

Ministru prezidents A. K. Kariņš

Vides aizsardzības un

reģionālās attīstības ministra vietā –

veselības ministrs D. Pavļuts